Liam Malone

Liam Malone (født 23. desember 1993 er en newzealandsk handikappet friidrettsutøver. Han konkurrerer i klassen T44, og løper med beinproteser (blades) på begge bein. Hans fremste internasjonale meritter er gull på 200 og 400 meter ved Paralympiske sommerleker 2016. 

 Bakgrunn 
Malone er født med fibular hemimelia, det vil si at han er født uten leggbein i begge beina. På grunn av dette amputerte han begge beina under kneet da han var 18 måneder gammel.Stuff Sport - Legless Liam Malone is blade-running to Rio, besøkt 12. desember 2016. Hans høyeste tillatte høyde med proteser er 187,7 cm.IPC - Classification Master List - World Para Athletics - Summer Season 2016, besøkt 12. desember 2016.

Han var tidlig en talentfull sprinter, og konkurrerte i Australia som 14-åring. Da moren fikk kreft oppga han idrettskarrieren for å bistå henne. Hun døde i 2012, og Malone gjenopptok konkurranseidretten i 2013. Etter at han deltok i TV-programmet «3rd Degree» i september 2013 fikk han donasjoner og sponsormidler fra New Zealandere på NZD 20.000, hvilket gjorde at han kunne kjøpe karbonfiberproteser som førte til høyere løpehastighet.IPC - Liam Malone, besøkt 12. desember 2016. Han løp 100 meter på 11,8 og 200 meter på 23,4 i 2014.Stuff Sport - Legless Liam Malone is blade-running to Rio, besøkt 12. desember 2016.

Ved utgangen av 2016 ble han utnevnt til medlem av New Zealands fortjenstorden.

Idrettskarriere
2014
Malone vant både 100 og 200 meter ved det newzealandske mesterskapet i friidrett 2014.Revolution Sport Science - Sprint Coaching - Liam Malone, besøkt 12. desember 2016.

2015
Han vant 100 og 200 meter på nytt ved det newzealandske mesterskapet i friidrett 2015. Han ble tatt ut til å delta ved Para-VM i friidrett 2015 i Doha, der han endte på 5.-plass på 100 meter og 6.-plass på 200 meter. Her satte han personlig rekord på 100 meter med 11,42 og på 200 meter med 22,90.Doha 2015 - Liam Malone, besøkt 12. desember 2016.

2016
Ved det newzealandske mesterskapet i friidrett 2016 stilte han på 400 meter for funksjonsfriske, der han kom på 5.-plass med tiden 49,88.Athletics New Zealand - 2016 Lion Foundation NZ Track and Field Champs , besøkt 12. desember 2016.]

Han ble tatt ut til delta ved Paralympiske sommerleker 2016 i Rio de Janeiro i Brasil. Der vant han både 200 og 400 meter i klassen T43/44, og han fikk sølv på 100 meter, bak britiske Jonnie Peacock. Malone satte ny personlig rekord på 200 meter, med 21,06, og på 400 meter med 46,20. Han var New Zealands flaggbærer under avslutningsseremonien.

Utmerkelser
 2016 - M2 Man of the Year 2016

Referanser

Eksterne lenker
 Profil hos IPC
 Rio 2016 - Liam Malone
 New Zealand - Liam Malone 
 Doha 2015 - Liam Malone

Kategori:Newzealandske sprintere
Kategori:Newzealandske mestere i friidrett
Kategori:Paralympiske mestere for New Zealand
Kategori:Newzealandske handikappidrettsutøvere
Kategori:Deltakere for New Zealand under Paralympiske sommerleker 2016
Kategori:Fødsler i 1993